הגעת לגיל המיוחל, וכעת ניתן להתחיל ללמוד נהיגה ולהוציא את רישיון הנהיגה שכל כך הרבה זמן חיכית לו. מבולבל ולא יודע מה צריך לעשות על מנת להתחיל את לימודי הנהיגה? זה המקום הנכון עבורך, בו מרוכזים כל הפרטים הטכניים שצריך לדעת לפני שמתחילים את לימודי הנהיגה.
לכל כלי רכב יש את הגיל המינימלי בו אפשר להתחיל בלימודי הנהיגה, הגיל המינימלי בו אפשר לגשת לתאוריה, והגיל המינימלי בו אפשר לגשת למבחן המעשי, הטסט.
מגיל 15 אפשר להתחיל ללמוד נהיגה על קטנוע עד 125 סמ"ק (A2), מגיל 15.5 ניתן לגשת לתאוריה, ומגיל 16 ניתן לגשת לטסט ולקבל רישיון.
מגיל 18 ניתן לגשת לטסט לאופנוע עד 33 כוחות סוס, ומגיל 21 לאופנוע מעל 33 כוחות סוס. ניתן לגשת לתאוריה מגיל 17.5 לאופנוע עד 33 כוחות סוס ולאופנוע מעל 33 כוחות סוס ניתן להגיש מבחן תאוריה מגיל 21 בלבד.
מגיל 16.5 ניתן להתחיל ללמוד נהיגה על רכב פרטי, וכמו כן לגשת לתאוריה. מגיל 17 ניתן לגשת לטסט ולקבל רישיון.
מגיל 17.5 ניתן לגשת לתאוריה וטסט לרישיון בדרגה C1, ומגיל 18 ניתן לקבל את הרישיון.
לדרגה C ניתן לגשת לטסט ותאוריה מגיל 18.5 בלבד, ולקבל את הרישיון מגיל 19.
המבקש להנפיק רישיון נהיגה לאוטובוס או רכב ציבורי (רישיונות מדרגות D וD1) רשאי לגשת לתאוריה ולמבחן מעשי החל מגיל 20 ולקבל את הרישיון מגיל 21.
על מנת להוציא רישיון נהיגה לטרקטור (רישיון מדרגה 1) רשאי כל נער מגיל 15.5 לגשת לתאוריה, ומגיל 16 למבחן המעשי.
אפשר להתחיל ללמוד בלי תאוריה?
ברוב סוגי הרישיונות ניתן להתחיל ללמוד נהיגה מעשית בליווי של מורה מוסמך לנהיגה ממשרד התחבורה גם אם טרם ניגשת לבחינה העיונית (תאוריה) או אם ניגשת לתאוריה ולא עברת אותה בהצלחה. אף על פי כן, כדאי לא לגרור את התאוריה עד הרגע האחרון על מנת להימנע מעיכוב של היציאה לטסט ועוד שיעורים לפני הטסט לצורך רענון.
מצד שני, לא כדאי לגשת לתאוריה לפני שמתחילים ללמוד נהיגה מעשית, מכיוון שהנהיגה המעשית משפרת גם את הידע התיאורטי בחוקי התנועה ובחלקי הרכב השונים. הדרך הטובה ביותר ללמוד, היא מהניסיון.
מאמר זה נוסף לאתר "ארטיקל" מאמרים ע"י לוי אורית שאישר שהוא הכותב של מאמר זה ושהקישור בסיום המאמר הוא לאתר האינטרנט שבבעלותו, מפרסם מאמר זה אישר בפרסומו מאמר זה הסכמה לתנאי השימוש באתר "ארטיקל", וכמו כן אישר את העובדה ש"ארטיקל" אינם מציגים בתוך גוף המאמר "קרדיט", כפי שמצוי אולי באתרי מאמרים אחרים, מלבד קישור לאתר מפרסם המאמר (בהרשמה אין שדה לרישום קרדיט לכותב). מפרסם מאמר זה אישר שמאמר זה מפורסם אולי גם באתרי מאמרים אחרים בחלקו או בשלמותו, והוא מאשר שמאמר זה נוסף על ידו לאתר "ארטיקל".